
Introductio . 


J\es  est  notissima , motus  animales  eo  differre , 
alii  voluntati  obediaiit , alii  secus  necessitati- 
bus tantum  organicis  obsequantur , ;z<?c  minus  notum 
est , quorum  mus culoruni\ motus  uni  alterive  ordini 
accenseantur.  .lujus  differentiae  causam  in  direc- 
tam prioris  divisionis  musculorum  cum  cerebroy  et 
quidem  per  nervos  simplices , gangliis  haud  inter, 
ruptos ; secundi  autem  cum  systemate  sympathico 
a cerebrali  diverso , conjunctionem  physiologorum 
plurimi  ponunt.  Sunt  porro  variis  theoriae  variae , 
quibus  motus  ipsius  actum  localem  explicant , quem 
in  voluntariis  a voluntate  provocari  docent.  Sed 
qui  in  orgamsrrio  humano  a primo  inde  motus  ar- 
bitrarii futuri  stamine,  praeter  illas  musculi  et  nervi 
actiones  locales , motum  immediate  producentes , 
fiant  processus , in  quo  igitur  voluntas  ejusque  se- 
quelae proximae , re  nequaquam  met apliysice,s edme- 
re  physiologice  considerata  consistant , id  accura- 
tiorisj ac  vulga  exhibetur , expositionis  et  capacc 

A a 


/ 


est  et  indiget . Praeterea,  cum  observatione  constet,  - 
contingere  saepissime  lacertorum  arbitrariorum  mo- 
tus apprime  aptos  finique  praesenti  respondentes, 
nobis  eos  singulos  haud  consulto  imperantibus ; — 
videndum  'erit,  quomodo  hi  se  habeant  ad  vulgares 
motus  arbitrarios,  quorum  per  voluntatem  nostram 
excitationis  bene  nobis  conscii  sumus.  — Ide  his 
duobus  in  sequentibus  leves  quasdam  adnotationes 
proponemus , praemissis  vero  quibusdam  generalio- 
ribus, illis  quodammodo  viam  sternentibus. 

Saepius  in  sequentibus  maguetismi,  caloris  et 
similium  processus  cum  organismi  humani  actioni- 
bus comparavimus,  quod  ne  aliter , ac  ipsi  intclligi- 
mus,  accipiatur,  aliqua  praemoneamus . Nequaquam 
iis  adnumerandi  sumus , ex  quorum  sententia  ipsa 
haec  electricitas  ex.  gr.  qualem  vulgo  observamus, 
qua  momentum  in  organismis  agens,  qua  causa  ani- 
malium actionum  sufficiens  consideratur ; sed  po- 
tius, etsi  haud  omnem  electricitatis  . . . in  corpo- 
ribus organicis  efficaciam  negare  audemus , actio- 
nes ipsas  animales , ab  omnibus  earum  rerum  acti- 
onibus natura  sua,  eademque  ratione  dijfiere  con- 
tendimus, qua  illae  ipsae  (ex.  gr.  magnetisnms  ab 
electricitate ) inter  se  differunt.  Formam  vero  ac- 
tionum, typum,  quam  illorum  imponderabiUum  ac- 
tiones, et  quam  animales,  nec  non  in  genere  omnes 
organicae  sequuntur,  in  utris  que  convenire,  id  af fir- 
mamus idque  severe  tuendum  esse  censemus.  Di- 
versa quoque,  ut  apparet,  nostra  haec  sententia  est 
ab  illa,  universam  quandam  organismi  aut  provin- 
ciam aut  Junctionem  uni  alteri  ve  imponderabiUum 

omni  respectu  respondere,  quod  hoc  loco  plane  in- 
tactum relinquimus,  id  solummodo  intendentes,  pro- 
cessus organicos  quoad  formam  cum  processu  uno 
alterove  in  illis  contingente  posse  componi , ad  eo- 
rum normam  exponi,  legem  physicam  hic  quando- 
que posse  applicari,  ira,  ut  nonnisi  ex  accurata  ac- 
tionis animalis  pensitatione  determinetur,  quae  po- 
tissimum lex  physica  huc  revocanda  sit.  Quod  ad 
intelligeudos  processus  animales  multum  posse  con- 
ferre , nemo  non  videt. 

Tetendimus  etiam,  omnes  processus  ratione  ex- 
ponere mere  dynamica , quod  nobisideo  potissimum 
consultius  visum  est,  quod  haec  methodus  observa- 
tioni magis  sit  accommodata  ; materias  enim  tenues, 
a nonnullis  varie  acceptas  nusquam  observamus,  et 
iis  etiam  acceptis , actio  ipsa  nihilominus  dynamica 
est  et  dynamicae  requiruntur  rationes , materias  illas 
dirigentes , ita . ut  dynamica  expositio  neutri  me- 
thodo repugnet.  Ceterum  vero  a talium  occultarum 
quaestionum  sorte,  physiologiam  quantum  feri  po- 
test, incolumem  servandam,  nec  in)  ejus  scientiae 
cyclum  aliquod  speculationis , haud  quidem  negli ~ 
gendae , productum  prius  admittendum  esse  cre- 
dimus , quam  aut  observatione  vel  lege  quadam 
empyriea  comprobatum  sit,  aut  necessitate  sua  se 
commendet* 

J.  Generaliora, 

Universalis  quidam  in  organismis  viget  proces- 
sus vitalis,  praeter  illos  in  singulis  organis  obtinen- 
tes eorumque  summam,  — consistens  in  perpetuo» 
mutuo  ac  fluctuante  singularum  partium  cum  sin- 
gulis  commercio  dynamico  - vitali.  Quemadmodum 
enim  in  cyclo  corporum  calentium,  exercente  singulo 
eam  nobis  ignotam  actionem,  qua  calor  producitur, 
omne  praeterea  punctum  calidum  cuilibet  alii  adae- 
quatam insito  suo  calori  hujus  portionem  transmit- 
tit, similemque  iterum  ab  omnibus  ceteris  recuperat; 
ita  etiam  omne  organon,  omnis  particula,  praeter 
functionem  ipsi  propriam,  perpetuam  cum  omnibus 
ceteris  alit  relationem,  commercium  mutuum  dy- 
namicum,  quo  fit,  ut\ omnis  cujuslibet  organi  sta- 
tus in  omnibus  reliquis  partibus  effectionem  cieat, 
et  sibi  et  hisce  partibus  congruam.  Totus  proces- 
sus mere  dynamicus  videtur,  eique  subjungendus» 
quod  tensionis  dynamicae  nomine  et  imagine  Recen- 
tiores  designarunt.  Quodsi  ex.  gr.  bacillo  cuidam 
electrico  alius  bacillus  non  electricus,  qui  vero  ex 
corporibus  est  electricitatem  conducentibus,  nec  non 
durante  experimento  extra  omnem  cum  conductbri- 
bus  conjunctionem  ponitur,  admovetur,  mox  et  hic 
polorum  differentiam  monstrabit,  illico  vero  evanescen- 
tem, remoto  corpore  electrico:  haecque  prioris  corporis 
per  elecLricum  occupatio  et  excitatio,  actione  hujus 
jn  distans,  mere  dynamica,  eo  producta  dicitur,  quod 
utraque  fuerint  in  mutua  tensione  dynamica.  Si- 
mili  ratione  nos  in  organismis  quodlibet  organon  in 

omne  aliud  agere  contendimus,  ut  igitur  arctissimum 
obtineat  inter  omnes  partes  vinculum  dynamicum, 

Qiiae  praeterea  sit  harum  relationum  natura, 
ultro  patet.  Videmus  enim,  si  corpus  commercium 
sustinet  cum  electrico,  electricitatis  communicatio- 
nem, magnetismi  vero , si  cum  magnetico  et  s.  p ; 

L , 

ergo,  si  organa  corporis  vivi  in  illa  sunt  relatione 
dynamica,  necessario  actio  hic  contingens,  vitalis 
erit,  ita,  ut  cujusvis  organi  actuositas  vitalis  ab  om- 
nibus ceteris  excitetur,  sustineatur,  augeatur.  Simi- 
lem fere  influxum  vitalem  notum  illud  ofFert  ex- 
perimentum, in  quo  galli  testiculus  intra  gallinae 
abdomen  sine  corruptione  perduravit ; ut  et  Aubhcn - 
riebhii 1)  observatio,  excrescendas  cutis  majores,  vasis 
orbas,  in  parte  a corpore  remotissima  primo  sein- 
per  corrumpi  ac  emori. 

Sequuntur  nonnulla  ad  comprobationem  majo- 
remque  hucusque  dictorum  dilucidationem  confe- 
rentia. Esse  organa  singula,  ratione  superius  innuta 
inter  se  conjuncta,  jam  ex  organismi  notione  dedu- 
ci posse  videtur.  Ex  hac  enim  notione  omnes  par- 
tes in  unum,  totum  activum,  quod  illae  ipsae  om- 
nes simul  sumtae  constituunt,  congruere  debent, 
quod  vero  nonnisi  tum  locum  habere  potest,  cum 
omnes  partes  vinculo  illo  dynamico  inter  se  sunt 
junctae.  — Porro  in  omni  rerum  natura,  quous- 
que nobis  innotuit,  ut  in  maximis  ita  in  minimis 
omnia  corpora  in  se  invicem  agentia  videmus,  sit 
attractione  simplici,  sit  electrica,  chemica  aut  qua- 
cunque alia  ; et  quis  in.  organismis  similia  obtinere 

a)  In  Heilii  Arch.  VII,  Von  ausgearteten  Eierstocken. 

negaret,  cum  hi  veram  Universi  effigiem,  microcos- 
mos,  sistant,  in  quibus  omnes  narurae  vires,  in  bre- 
ve quasi  contractae  agunt,  qni  energetica  actuositate 
affluunt;  — quis  non  potius,  cum  lapis  agai  in  la- 
pidem, has  mutuas  partium  relationes  multo  inten- 
siores, multo  vividiores  ac  eflicaciores  esse  conce- 
dere cogeretur?  — Ex  his,  quae  affirmavimus,  jam 
eifici  possunt,  et  fatemur,  nos  his  argumentis  plu- 
rimum tribuere.  Sed  nec  observationes  desunt,  quae 
cum  ad  doctrinam  nostram  optime  exponi  possint, 
nec  commode  sine  ea,  multum  ad  eam  probandam 
conferunt.  Sic  in  morbis  ex  cutis  per  refrigerium 
suppressis  actionibus  metastatice  oriundis  vulgaris 
est  Observatio,  in  uno  eodemque  homine,  refrigerio 
eadem  plane  ratione,  eodem  gradu,  in  eundem  lo- 
cum agente,  ceteris  simul  conditionibus  plane  iisdem, 
varias  tainen  vario  tempore  oriri  malas  affectiones, 
modo  diarrhoeam,  modo  rheumatismum,  eumque 
variis  in  locis,  modo  catarrhum  aliquem  aliaque. 
Videmus  hic  affectionem  cutis  redundantem  in  alium 
locum,  quod  ut  fieri  possit,  relatio  seu  tensio  dyna- 
mica  inter  utramque  partem  obtineat  necesse  est,  ne- 
quaquam vero  fixa  solummodo  inter  certas  partes 
©b  functionum  aut  nervorum  communitatem,  sed 
cum  maxime  in  exemplo  adducto  variare,  conspici- 
mus metastaseps  locum,  universalis  potius  et  vaga; 

arebus  enim  aliter  positis  et  alias  adhuc  observamus 

- • / - * 

sympathias.  Quodsi.  in  certis  hominibus  refrigerium 
eundem  aemper  producere  effectnm  observes,  id  ad 
jiostrum  exemplum  non  pertinet;  pendere  vero  ex 
tensionum  nostrarum  orta  directionis  tenacitate  qua- 


9 

dam,  inferius,  dicetur.  — Simili  ratione  et  in  cete- 
ris, proprie  dictis,  matastasibus,  locus,  in  quem  fi- 
unt, nonnisi  a varia  cum  diversis  locis  relatione  eo 
momento,  quo  fiunt,  in  sede  morbi  primarii  obti- 
nente pendere  potest.  — Ita  etiam  lii  organorum 
inter  se  lusus  varii,  ad  symptomatum  in  eodem 
morbo  diversitatem,  eorumque  variam  successionem 
suum  conferre  videntur;  loco  enim  quodam  male 
affecto.,  alius  nonnisi  eo,  quod  cum  priore  in  ten- 
sione est  dynamica,  sympathice  aut  antagonistice  af- 
fici potest;  jam  vero  et  in  eodem  et  in  diversis 
ejusdem  naturae  morbis  modo  hoc  modo  aliud  or- 
ganon  ex  tali  cum  certa  parte  relatione  affectum  vi- 
demus, nec  ullum  exceptum,  ut  vel  exinde  nostra 
affirmatio  effici  possit.  Per  transennam  hic  monere 
liceat,  id  quod  modo  de  certa  aegritudinis  forma, 
ex  relatione  organorum  inter  se  oriunda  obiter  tan- 
tum diximus,  si  ulterius  excoleretur,  magnum  in 
Pathologia  fieri  posse  momentum. 

Hanc  organorum  inter  se  conjunctionem  in 
Statu  sano  non  adeo  in  sensus  cadere,  param  nobfs 
obesse  potest,  partim,  quod  omnes  actiones  vitales 
non  ex  conspectu  et  sensatione,  sed  ex  sequelis 
cognosci  et  magis  ex  earum  praesentiae  necessitate 
erui  debeant  i partim  vero  sine  dubio  in  statu  plane 
sano,  organa  hoc  respectu  cum  corporibus  calidis, 
omnibus  eodem  caloris  gradu  praeditis,  rite  compo- 
nenda sunt:  i.  e.  obtinet  tum  in  illis,  ut  in  his, 
aequilibrium  quoddam,  ob  continuam  vero  inter 

se  3inguiorum  relationem,  aequilibrium  istud  conti- 

» v 

nuo  turbantem,  iterumque  restituentem,  aptissime 

cum  Proustio  mobile  dicendum:  quod  ejus  per- 
ceptionem impedire  nemo  non  videt. 

Hocce  aequilibrium  varia  ratione  turbatum  aut 
penitus  sublatum  reperimus.  Iam  in  statu  perfecte 
sano,  quaedam  partes  eo  excellunt,  quod  cum  cer- 
tis aliis  partibus  in  potiori  sint  et  intensiori  rela- 
tione, quam  cum  ceteris;  — aut  quod  plurium  or- 
ganorum relationes  eminentius  in  se  convertant, 
centrumque  quasi  constituant,  dominium  in  reliqua 
organa  exercens,  eorumque  actuositatem  simili  fere 
ratione  determinans,  ut  magnes  alios  efFicacia  sua 
plurimum  superans,  eo9dein  ita  in  se  dirigit,  ut 
vel  eorum  polaritas  auferatur,  quippe  qui  illi  ma- 
gneti, ferri  communis  adinstar  obediunt.  — Pri- 
mum in  certis  organis  obtinet,  quae  praeprimis  func- 
tione sua  concordantia,  sympathiam  inter  se  alere 
dicuntur,  quae  nil  est  aliud,  quam  fixa,  constans  et 
intensior  inter  haec  organa  tensio  dynamica.  Exem- 
plo sint  cutis  et  pulmones,  uterus  et  mammae  rei. 
Alterum  praecipue  in  cerebri  erga  reliquum  orga- 
Irismum  centrali  conditione  conspicimus,  de  qua  in- 
ferius videbimus,  — Praeterea  autem  morbose  in 
nullo  non  organo  simile  centrum  poni  potest,  ita 
nt,  conversis  plurium  partium  efficacioribus  in 
illud  organon  relationibus,  congestio  quaedam  acti- 
vitatis huc  contingat,  quod  tum  potissimum  obtinet, 
cum  in  parte  quadam  actiones  vitales  vividius  pro- 
cedunt, cujus  rei  exemplum  luculentissimum  uterus 
praebet  gravidus,  praeprimis  partus  tempore,  om- 
nium partium  intentionem  quasi  attrahens,  maxi- 

mumque  in  illas  ekercens  dominium1).  — Por- 
ro, ut  vix  de  statu  sano  praecepimus,  ita  etiam  prae- 
ter naturam  inter  certa  organa  commercium  illud 
mutuum  intendi  et  efficacius  reddi  potest,,  ita  ut 
unius  affectio  semper  in  alterum  redundet,  quemad- 
modum in  quibusdam  cutis  refrigerium  semper  ciet 
diarrhoeam  . c . — Observamus  etiam  congestio- 
num actuositatis  vitalis,  supra  ex  nostrade  tensioni- 
bus organorum  doetrina  derivatarum  mobilitatem 
quandam,  ita  ut  mox  in  hanc  mox  in  illam,  contin- 
gant partem,  quod  in  hystericis  praeprimis  apparet, 
in  quibus  variarum  partium  affectiones  variae  se 
continuo  excipiunt.,  Sydenharnusy 2)  si  magis  ad  sen- 
sum, quam  ad  verba  respicis,  in  hac  re  cum  nostris 
plane  conveniens,  id  ex  spirituum  (ut  tum  loque- 
bantur) animalium  ar a|i«,  in  hanc  illamve  partem 
impetum  facientium,  derivavit.  Sed  haec  hacte- 
nus. 3) 

' 

II.  De  motu  arbitrario . 

Ut  motus  contingat  musculi;,  nervus  cum  fibra 
musculari  in  auctum  congrediatur  commercium  ne- 
eesse  est,  ita  quidem,  ut  nervi  influxus  activus, 
musculum  excitans,  intendatur.  4)  Hoc  nervi  acti- 
vitatis augmentum  in  musculis  arbitrariis  a volun- 


*)  Reil  ita  Archiv  VII.  3. 

2)  Sydenhami  Opera  Genev.  1769  part.  I.  pag.  261. 

3)  Cf.  de  tota  hac  doctrina  Reilium  in  Pathologie  Halle. 
i8>6.  Vol.  I. 

4)  Videsis  praeter  compendia  physiologica:  C.  G’  Carus , 
Dantellung  des  Nervensystems.  Leipz.  1814.  pag.  25  — 29- 

tate  proficiscitur,  quae  est  animi  facultas,  vel  po- 
tius ejusdem  una  agendi  ratio.  Etsi  auctoribus  so- 

• t 1 . 

maticam  organismi  partem  nimis  extollentibus,  psy- 
chicam .vero,  justo  magis  negligentibus , priorique 
fere  subjungentibus  nequaquam  assentire  possimus; 
etsi  primigeniam  spiritus  animique  naturam  agnos- 
camus1): verum  tamen  est,  quodsi  animus  conside- 
ratur quasi  ad  organismnnfi vivum  nonnisi  adventi- 
tius,  qua  hospes  in  corpore  peregrinus,  uti  fit  ex 
vulgari  sententia,  nostro  proposito,  physiologicam 
exhibendi  voluntatis , quatenus  musculorum  ciet 
motum , expositionem , satis  fieri  non  posse.  Con- 
sultissimum videtur,  quantum  hic  via  empyrica 
proficere  possimus,  videre.  — Functiones  psychi- 
cas, quas  animo  tribuimus,  nonnisi  in  organismis 
observamus  vivis,  ita,  ut  una  cum  organismi,  prae- 
primis  vero  cerebri  majori  evolutione,  hujusque 
certa  fabrica,  in  conspectum  prodeat  major  psy.ches 
energia,  major  hujus  actionum  ubertas  et  extensio. 
In  summum  gradum  haec  animi  evolutio  in  ho- 
mine ascendit,  in  quo  cerebrum  ita  constructum  vi- 
demus, ut  omnes  ejusdem  partes  in  centrum  quod- 
dam commuue  concurrant. 2)  Ex  quibus  nequa- 
quam concludi  potest,  omnes  animi  actiones  mere 
ex  somaticis,  praecipue  ex  cerebro,  quale  cultri  ope 
praeparamus,  quale  in  cadaveribus  manibus  tangi- 
mus, derivandas  esse;  sequitur  solummodo,  functi- 


1)  V.  summi  Troxleri : Blicke  in  das  Wesen  des  Men- 
schen.  Aarau  l&iS. 

2)  Carus  1.  c. 

ones  psychicas  cum  cerebro  intime  cohaerere,  et  in 
seriem  ceterarum  functionum  animalium  esse  reci- 
piendas, ita  ut  primum  occupent  locum,  maxima* 
que  gaudeant  dignitate. 

Cum  jam  omnes  partes  , ut  in  generalioribus 
praecepimus,  inter  se  sint  in  relatione  mutua,  et  id 
nulli  subjectum  erit  difficultati,  voluntatem  unum 
cerebri  agendi  modum  - — cum  aliis  partibus  in  com- 
munem conaredi  actum,  in  eas  agere.  Nec  id  mir 
rum  est,  voluntatem  in  eas  partes,  quibuscum  con- 
greditur, imperium^quoddam  exercere;  est  enim  ge- 
neralis organismi  lex,  ea,  quae  nonnisi  in  alter iori 
organismi  evolutione  progerminant,  quaeque  hinc 
majoris  sunt  dignitatis,  in  formationes  minoris  pro- 
geniei, qua  determinantia  harum  actuositatem  agere, 
quod  etiam  in  nervis  cum  musculis  uno  actu  con- 
venientibus observamus.  — Ea  excitaris  et  diri- 
gens voluntatis  actio  plurimum  patet  contemplan- 
tibus ejusdem  efficaciae  effectus.  Langueat  homo 
omni  respectu,  ita,  ut  nonnisi  vegetationis  proces- 
sus solita  fiant  tranquillitate , ceteri  et  psychici  et 
mere  animales  omnis  expertes  vigori9  jaceant;  — 
jamque  ille  totam  energeticam  voluntatis  vim  diri- 
gat in  objectum,  omnem  et  diversimodam  ejus  ac- 
tuositatem poscens,  et  quanta  totius  hominis  muta- 
tio inaequetur ! Musculi  intenduntur,  oculi  splen- 
dent, omnes  partes  turgent,  animus  antea  vix  ju- 
stae sensationis  cojusdain  susceptionis  capax,  modo 
scatet  imaginibus,  propositis,  notionibus,  hilaris  est, 
ad  omnia  paratus,  ipsaque  cordis  agitatio  cum  re- 
spiratione, oinncsque  reliquae  f unctiones  majori  pro-. 

cedunt  et  vi  et  alacritate.  — Cognoscimus  ex  his 
sine  negotio,  cerebrum  cum  cetero  organismo  in 
intensiorem  congressum  esse  relationem,  in  qua  supe- 
riorem egit  partem,  augens  ejus  et  determinans  actuo- 
sitatem.  Sed  totum  simul  cerebrum  agere  credimus. 
Cujus  actiones  cum  commode  ad  durplicem  possint 
revocari  formam,  alteram  magis  in  se  conversam 
recipientem:  alteram  se  ulterius  expandentem , effi- 
caciam suam  ad  alias  partes  propagantem;  volun- 
tas ad  posteriorem  spectabit,  et  actuositas  erit  cere- 
bri cum  aliis  partibus,  illis  nempe,  in  quam  volun- 
tas dirigenda  est,  in  tensionem  dynamicam  ita  con- 
grediens,  ut  in  eo  forma  activa,  seu,  ut  etiam  dici 
posset,  polus  expansivus,  dominetur. 

Quae  ut  magis  pateant,  ratio,  in  qua  in  homine 
potissimum  cerebrum  est  sum  reliquo  organismo, 
ea  quippe,  illud,  hujus  constituere  centrum,  propius 
consideranda  venit.  — Cerebrum  nonnisi  eo  orga* 
nismi  esse  potest  centrum,  quod  hujus  omnes  par- 
tes cum  illo  in  perpetua  sint  relatione  vitali,  ita  ve- 
ro, ut  ex  una  parte  omnium  organorum  status  qui- 
cunque  adaequatam  sibi  habeant  in  eo  affectionem, 
ut  dici  posset,  cerebrum  speculi  adinstar  omnium 
partium  referre  imaginem;  ex  altera  vero  cerebrum 
actuositate  sua  dominante  continuo  iufluat  in  omnes 
reliquas  partes,  easque  dirigat,  quasi  hisce  partibus 
et  suam  imprimeret  imaginem.  Ex  quibus  sequi- 
tur, omnem  in  periphaeria  alFectionem  illico  ad  ce- 
rebrnm  redundare,  sinailemque  provocare  affectio- 
nem, et  omnem  cerebri  activitatis  mutationem,  ac- 
tionem organorum,  eminenter  illi  obtemperantium, 
immutare. 

Continuo  igitur  cerebrum  in  musculos  agit,  ut 
ex  eo  patet,  quod  semper  plus  minus  sint  contracti, 
et  in  dilecta  quidem  cum  cerebri  energia  ratione. 
Quodsi  jam  plenaria  musculi  contractio  provocanda 
est,  nil  nisi  auctior  cerebri  in  musculum  actio  re- 
quiritur, quod  ,ut  fieri  possit,  hic  cum  cerebro  auc- 
tioris tensionis  dynamicae  vinculo  jungatur  necesse 
est.  Directio  actuositatis  cerebri  in  certum  quendam 
musculum  bene  comprehendi  potest  ex  comparatio- 

ne  cum  direttione  attentionis  in  certum  quoddam 
objectum ; certe  utrumque  maxima  similitudine  in- 
ter se  cohaeret.  Voluntas  igitur  quatenus  physio-  N 
logiae  sphaeram  ingreditur,  in  hac  energeticae  cere- 
bri actuositatis  in  partem  aliquam  directione  consi- 
stit. Dirigi  eam  autem  potissimum  in  musculos, 
bene  respondet  legi  organismi  generali , functiones, 
ad  scopum  communem  tendentes,  quarum  una  per- 
ficit, quod  altera  inchoavit,  concordare.  Sunt  enim 
musculi  illa  organa,  quae,  ut  rite  Burdachius  *)  di- 
cit, eadem  ex  physica  parte  ratione  in  externa  ni- 
tuntur, ac  ex  psychica  voluntas. 

Sed  transeamus  modo  ad  phaenomenon,  initio 
jam  indicatum,  motus  nempe  involuntarios  in  mus- 
culis arbitrario  motui  dicatis  contingentes;  qua 
occasione  plura  totum  motus  voluutarii  processum 
dilucidantia  se  nobis  offerent.  Phaenomenon  ipsum 
satis  notum  est.2)  Mox  vero  motus,  certum  sco- 
pum petentes,  intendimus  quidem,  quin  tamen  cu- 


*")  Physiolog.  pap.  650. 
a)  hlumenbuch  physiolog.  de  motu. 

jusvis  singuli  motus,  antequam  factus  e9t,  clare  no- 
bis conscii  simus,  et  quin  igitur  singulos  propria 
volunratis  intentione  provocemus;  quod  ex.  gr  in 
fidicinibus  observamus ; — mox  nullum  plane  mo- 
tum intendimus,  qui  tamen  insequitur,  ut  si  in 
te  ebris  ex  improviso  columnam  ante  nos  stantem 
videmus,  in  quam  mox  offendissemus.  Deficere 
hic  oinnis  cerebri  in  musculos  actio  videtur,  quia 
talis  voluntatis  actio,  qualem  alias  contingere  credi- 
mus, abest.  Consuetum  enim  est,  tum  solummodo 
animi  actum  voluntatis  nomine  donare,  cum  alicu- 
jus  motus  . . . imago  animo  obversatur,  eo  fine, 
ut  in  musculis  revera  eveniat,  cumque  omnium 
horum  nobis  conscii  sumus.  Haud  vero  difficile 
est,  monstratu,  hanc  imaginis  motus  futuri  consci- 
entiam, ad  voluntatis  notionem  haud  esse  necessa- 
riam. Contemplemur  enim  animalia,  et  quidem, 
ut  simplicior  sit  disquisitio,  animalia  perfectiora, 
quibus  nemo  non  motus,  ad  arbitrium  secundum 
varios  animo  obversantes  fines , provocandos  conce- 
det, et  quis  tamen  tam  perperam  ageret,  ut  iis  cla- 
ram horum  finium  conscientiam,  et  deliberationem 
quasi  de  motu  futuro  tribueret?  Ita  enim  propriam 
psychicae  animalium  partis  naturam  valde  laederet, 
quippe  quae  eo  praecipite  distinguitur,  ut,  quod  in 
homine  in  notionem  discedit  et  in  sensationem,  ad 
huc  sit  ^conjunctum  et  confusum,  nullae  hinc  notio- 
nes, nulla  conscientia  clara,  sed  mera  sensatio  ani- 
malis, ab  humana  etiam  multum  diversa ; quare  quod 
in  animalibus  motum  arbitrarium  ciet,  sensus  est  ob- 
scurus, cujus  nulla  exstat  conscientia  clara.  — Si- 

mile  quoddam  in  iis  hominum  motibus,  qui  in 
musculis  arbitrariis  involuntarie  fiunt,'  locum  lia- 

bere  creciimus,  ut  ex  posterioris  supra  allatorum 
exemplorum  expositione  patebit.  — Oculi  ex  im- 
proviso in  objectum  quodclam  incidunt,  quin  ici 
statim  clare  suscipiant ; quare  affectio,  ex  quavis 
in  peripheria  contingente  mutatione  in  cerebrum 
redundans  hic  confusa  erit,  et  nulla  juncta  consci- 
entiae claritate.  — Omne  vero,  quod  ei  improviso 
repente  organismum  afficit,  quod  ejusdem  quasi 
quietem  illico  turbat,  ut  organismo  adversarium 
sentiatur  necesse  est,  quem  sensum  necessario  et- 
iam reactio,  illud  peregrinum  amovendi,  cupida 
insequitur.  Hinc  intelligitur , unde  in  nostro  ex- 
emplo energetica  cerebri  actuositas  suscitetur;  nec 
minus  patet,  illam  determinantem  cerebri  efficaciam, 
in  musculos  potissimum  redundare  debere,  quippe 
quibusctim,  ut  supra  innuimus,  in  propria  quadam 
sunt  arctiori  relatione.  Restat,  ut  musculorum 
motus  directio  explicetur,  quae  explicatio  ex  har- 
monico omnium  organismi  functionum  .consensu 
petenda  est.  Sensus  enim  ille  obscurus  periculi 
imminentis  amovendique  a cerebro  'cum  musculis 
communicatur,  idemque  efficit,  quod  clarae  notiones 
de  periculo  removendo  et  de  necessaria  horum  il- 
lorumve  musculorum  in  htinc  finem  actione  effe- 
cissent. Cerebri  actuositas  objecto  ilii  adversario  re- 
nititur, idemque  nisus,  quocurn  certa  directio  con- 
juncta est,  per  musculos  exprimitur.  — Ex  qui- 
bus apparet,  et  in  his  motibus  musculorum  excita- 
tionem ab  intentiori  cerebri  in  eos  actione  profi- 

cisci,  hos  motus  plane  cum  iis  convenire;  quos  in 
animalibus  arbitrarios  recte  nuncupamus,  totnmque 
simul  processum  cmn  ceteris  motibus  voluntariis 
congruere,  nisi  quod  conscientia  aeque  clara  desit.. 
Quae  vero  an  adsit,  an  absit,  ex  variis  pendet  con- 
ditionibus , exinde  praeprimis , an  cerebri  actia 
justa  quiete  et  sufficiente  energia  fiat,  nec  ne. 
Quae  conditiones  ad  voluntatis  actum  plane  adven- 
titiae, in  hujus  processu  nihil  possunt  mutare. 
Monendum  quoque  est;  ne  cum  voluntate,  motum 
ciente  confundantur  et  propositum,  aliquid  faciendi, 
et  deliberatio  de  eodem,  longe  ab'  illa  distantia. 
Voluntas,  quam  non  illico  insequitur  actio,  nulla 
est.  Quod  in  exemplo  antea  exposita  sensus  peri- 
culi amovendi  praestitit,  in  motibus  musicorum 
harmoniae  musicae,  totum  penetrantis  organismum 
praestat  sensus.  Sic  transitus  datur  ad  vulgares 
motus  arbitrarios,  in  quibus  omnibus  multa  sunt, 
sine  conscientia  peracta.  Vel  enim  in  iis  motibus 
in  quibus  clarissime  nobis  motus  perficiendi  conscii 
sumus,  ut  si  experimenti  gratia  digitum  aliquem 
attollimus,  nonnisi  membri  movendi,  nequaquam 
vero  musculi,  m quem  tamen  illa  efficacia  motum 
ciens  directa  sit  oportet,  nobis  conseii  srmus,  ex 
quo  abunde  patet,  claram  conscientiam  et  in  his 
nihil  esse  in  voluntatis  actn  necessarium,  in  illa- 
que  nequaquam  situm  esse  momentum  , quo  mo- 
tus arbitrarii  ab  organicis  seu  involuntariis  distin- 
guantur* quod  potius  in  ilio  consistere  videtur,  quod 
motus  arbitrarii  a cerebro  originem  repetant,  etiam 
si  sine  conscientia  contingunt;  organici  vero  a sy- 
stemate ganglioso.  Quare  Burdachio*  l)  accedere  ne- 
quimus praecipienti , omnem  motum  in  musculis 
arbittariis  involuntarium  a coenaesthesi  provocari, 
cujus  sedem  in  systema  gangliosum  ponit,  cum  quo 
musculos  per  nervos  spinales,  sympathicum  adeun- 
tes, connexos  esse  statuit , ita.  ut  secundum  hanc 


*)  BUrdach  \.  c. 

expositionem  systema  gangliosmn  idem  praestaret, 
quod  alias  praestat  cerebrum  (cum  medulla  spinali, 
quam,  ut  partem  cerebri,  nusquam  proprio  verbo 
adduximus),  hocque  nullam  plane  hic  exerceret  ac- 
tionem. Multo  minus  nobis  patet  Kieseri *)  sen- 
tentia, omnis ‘motus  voluntarii  originem  ex  syste- 
mate ganglioso  derivantis. — Sed  de  his  et  plurimis 
aliis,  quae  hucusque  dictis  addi  possent,  nobis  jam 
sermo  esse  commode  ‘non  potest;  nec  perfectum 
tractatum  scribendi  nobis  propositum  erat,  sed  le- 
ves solummodo  annotatiunculas,  quas  ut  benevolo 
perlegeris  animo,  optamus. 


J)  Kieser  System,  der  Medicin,  i Bd.  lena  1317. 

THESES  DEFENDENDAE. 

I.  Leges  naturae  universae,  gravitatis , cht- 
mismi  etc.  in  organismis  nequaquam  valere  desi- 
nunt. 

II.  Hulliis  unquam  sbatus , sib  sanus  sib  morbo- 
sus, omne  s totius  organismi  humani  partes  aequaliter 
occupat. 

III . Crisis  est  metastasis  ad  organa  secer- 
nentia. 

IV.  Frojluvia  mucosa  per  metastasin  oriun- 
tur acbuosibabis  vasorum  sanguif  erorum,  et  tu  genere 
irritabilitatis  ad  membranas  mucosas. 

V.  Sbhenia  eb  Asbhenia , sensu,  quo  revera  usur- 
pantur, nequaquam  sibi  plane  sunt  opposita. 


